Dan Laksov

Dan Laksov (født 10. juli 1940 i Oslo, død 25. oktober 2013) var en norsk matematiker og professor i matematikk ved Kungliga Tekniska högskolan i Stockholm.Vita for Dan Laskov, daterat 21-9-2004 To år gammel flyktet han sammen med sin mor for å unngå nazistenes forfølgelser.Nekrolog i Aftenposten, 4. november 2013 Hans far og fire onkler ble deportert til og myrdet i Auschwitz.

Laksov ble cand. real med matematikk som hovedemne ved Universitetet i Bergen på 1960-tallet. Han disputerte i 1972 ved Massachusetts Institute of Technology for Steven Kleiman og arbeidet primært med algebraisk geometri. Blant annet har Laksov forsøkt å generalisere teorien for weierstrasspunkter på Riemannflater til skjemaer. «Laksov leverte banebrytende arbeider i algebra og algebraisk geometri, og hans artikler om Schubertkalkulus er blitt standard referanser i faglitteraturen», fra nekrolog i Aftenposten. Han veiledet flere doktorander og var aktiv i debatten om matematikkundervisning i svensk grunnskole, gymnasium og høgskole.

Laksov arbeidet som universitetslektor ved Stockholms universitet i årene 1977–1978 og 1981–1984. I årene 1978–1981 var han ved Institut Mittag-Leffler, som han også var leder for i perioden 1987- 2/6 1993. I årene 1984–1986 var han professor ved Uppsala universitet og fra 1986 til 2007 ved Kungliga Tekniska högskolan.KTH: En kort historik över professorer vid Institutionen för Matematik, läst 1. mai 2010 I 2008 ble han promovert til æresdoktor ved Universitetet i Bergen. Laksov var i en årrekke redaktør for tidsskriftet Acta Mathematica.

Laksov ble utenlandsk medlem av Kungliga Vetenskapsakademien i 1989 og av Det Norske Videnskaps-Akademi i 1994.

 Referanser 

 Eksterne lenker 
 Dan Laksovs nettsted
 Nettsted for Laksovprisen

Kategori:Norske matematikere
Kategori:Svenske matematikkprofessorer
Kategori:Vitenskapelig ansatte ved Stockholms universitet
Kategori:Vitenskapelig ansatte ved Uppsala universitet
Kategori:Medlemmer av Det Norske Videnskaps-Akademi
Kategori:Æresdoktorer ved Universitetet i Bergen
Kategori:Personer fra Oslo